Nevelsk
Nevelsk on linn Venemaal Sahhalini oblastis, Nevelski rajooni keskus. Asub Sahhalini saare lõunaosas Tatari väina kaldal. 1905-1945 kuulus Jaapanile. 1946. aastani oli linna nimi Honto. Linn on nime saanud admiral Gennadi Nevelski järgi. Linn on kalanduskeskus. 2. augustil 2007 toimunud maavärinas said paljud linna hooned kannatada. Lammutamisele läks 85 maja ning peavarjuta jäi umbes 3000 inimest.